10220012 | Jaarboeke 2018 | Universiteit van Pretoria
Program: PGDip Handterapie
10220012 Fakulteit Gesondheidswetenskappe Minimum duur van studie: 1 jaar Totale krediete: 120
Die program strek oor een akademiese jaar en word in vier blokke aangebied. (Die aantal blokke en duur kan na oorlegpleging tussen die dosente en studente aangepas word.)
Let wel: Aangesien die program elke tweede jaar aangebied word, moet die aanvang van studie in oorleg met die departementshoof uitgeklaar word.
Behoudens die bepalings van die Algemene Regulasies is die BArb-graad of 'n gelykwaardige kwalifikasie of die BPhysT-graad of 'n gelykwaardige kwalifikasie asook registrasie as arbeidsterapeut/fisioterapeut by die Raad vir Gesondheidsberoepe van Suid-Afrika 'n vereiste.
'n Student moet ten minste 'n deeltydse pos tydens studie beklee wat deur die Departementshoof as toepaslik vir die betrokke studierigting beskou word.
In die geval van ’n skriftelike en mondelinge/praktiese eksamen word ’n subminimum van 50% in elk van die skriftelike en mondelinge/praktiese gedeeltes van die eksamen vereis, met ’n finale punt (deurlopende evalueringspunt en eksamenpunt) van minstens 50% om in die betrokke module te kan slaag.
Voorafgaande tot die eksamen moet studente alle praktika bywoon en alle opdragte indien om toelating tot die eksamen te kry.
(iii) Tweede eksamengeleentheid
Die datum van aflegging van enige tweede ekamens wat verleen is, word in oorleg met die departementshoof gereël: Met dien verstande dat dit nie later as die volgende eksamenperiode sal plaasvind nie.
Die diploma word met lof uitgereik aan ’n student wat minstens 75% in (ADM) Gevorderde kliniese hantering in handterapie 701, en ’n gemiddelde van minstens 75% in die ander modules behaal het.
Volledige samevatting van alle Anatomiemodules op nagraadse vlak is gepubliseer in die Studiehandleiding vir Nagraadse Anatomiekursusse wat op aanvraag by die Departement Anatomie beskikbaar is.
Gevorderde kliniese hantering in handterapie702
Gevorderde studie van handbeserings en -toestande en die hantering daarvan. Die ontwerp en toepassing van behandelingsprogramme in kliniese praktyk. Studie en toepassing van evaluasiemetodes en -instrumente.
Biomeganika en ergonomie 702
Biomeganika van die boonste ledemaat en versteuring daarvan; die biomeganika van spalke. Omgewingsfaktore wat effektiewe postuur en handgrepe verseker; verhouding tussen die mens en sy omgewing; versteuring van hierdie verhouding.
Fisiologie en patofisiologie 702
Fisiologie van die integrasie van handfunksie; breinplastisiteit; pyn. Regenerasie van vel, been-, spier- en senuweeweefsel; infeksie; inflammasie.
Kliniese vaardighede in handterapie 702
evaluation methods and instruments for hand and upper limb injuries
current techniques in hand therapy.